אליאנס חברה לצמיגים

אליאנס תעשיות בע"מ היא חברה ישראלית, הנמצאת בבעלות קונצרן יוקוהאמה מיפן. החברה מתמחה בפיתוח, ייצור ושיווק של צמיגים מבוססי פטנטים לנישות ייחודיות. בעבר ייצרה החברה צמיגים לרכבי נוסעים, אך לאחר שינוי מיקוד שיווקי נמכרה פעילות זו והיא מתמקדת בייצור צמיגים עתירי מו"פ. שינוי האסטרטגיה של החברה נחל הצלחה והעלה את שוויה בשיעור של למעלה מ-2000%. החברה נמכרה בסכום של 1.2 מיליארד דולר לתאגיד יוקוהאמה היפנית בשנת 2016.

הצמיגים המיוצרים על ידי החברה הם צמיגים מתקדמים, עתירי מו"פ, אשר מבוססים על פטנטים רשומים. הצמיגים מיועדים לנישות ייחודיות ומשווקים בעיקר מחוץ לישראל. בישראל מתבצעת הפצת הצמיגים באמצעות החברה הבת "אליאנס שיווק ישראל". החברה מעסיקה כ-500 עובדים, במרכז פיתוח ובמפעל בעיר חדרה. הצמיגים המפותחים והמיוצרים על ידי החברה, נמכרים תחת שמות המותגים אליאנס וגלקסי.

==היסטוריה==
החברה הוקמה בשנת 1950, בשם "אליאנס מפעלי צמיגים וגומי בע"מ", על ידי קבוצת משקיעים מישראל ומארצות הברית, בשיתוף חברת סולל בונה. מייסדי החברה החליטו להקים מפעל צמיגים בחדרה, תוך ניצול ההטבות המיוחדות של אזור התעשייה החדש שהוקם שם. מנכ"ל המפעל הראשון היה יוסף טייכר ואחריו כיהן בתפקיד ג'ו רענן. הקמת המפעל נמשכה כשנה וחצי והוא הלך לייצר לקראת סוף 1952.

בשנת 1960, הונפקו מניות החברה בבורסה לניירות ערך בניו יורק.

בשנת 1985 נקלע המפעל לקשיים כלכליים עקב משבר האינפלציה בישראל ותוכנית הייצוב הכלכלית של 1985, ותחרות גוברת של צמיגים מיובאים. באותה עת היה המפעל בבעלות קונצרן כור תעשיות. בשנת 1988 היה המפעל על סף סגירה. החברה הועברה לניהול הכונס הרשמי והממונה על הליכי חדלות פירעון. התהליך שלווה במחאות קשות של העובדים, ובפיטוריהם של 500 מתוך 1,400 עובדי החברה. החברה עברה תוכנית הבראה, והמשיכה להעסיק 900 עובדים, ולייצר במפעל בחדרה ובמפעל צמיגי שמשון בפתח תקווה, שהיה תחת בעלות משותפת. במסגרת תוכנית ההבראה התמקדה החברה בייצור צמיגים לחקלאות, לעבודות עפר, לתעשייה ולדרכי עפר והחלה לייצא בכמות משמעותית לארצות הברית.

בשנת 1992 רכש איש העסקים אליעזר פישמן את החברה יחד עם שותפים, באמצעות חברה חדשה שהקים "אליאנס חברה לצמיגים בע"מ", ובשנת 1993, הפכה אליאנס שוב לחברה ציבורית כאשר מניותיה הונפקו בבורסה לניירות ערך בתל אביב. תחילת הדרך כחברה ציבורית הייתה קשה, והתאפיינה בתלות גבוהה בשוק המקומי ובצמיגים פשוטים. ביוני 2000 רכש פישמן מניות נוספת והיה לבעל השליטה עם 63%. החברה סבלה מהפסדים כבדים בתקופה זו ונזקקה להזרמת הון נוספת. בנוסף פיטרה כ-150 עובדים.

ב החלה החברה למכור ישירות, או בשותפות, עם יצרני ציוד חקלאי ומכני דוגמת ג'ון דיר וקטרפילר.

בשנת 2007, רכשה קרן ההשקעות ורבורג פינקוס את השליטה בחברה מידי פישמן לפי שווי של כ-50 מיליון דולר. לאחר מכן, מחקה הקרן את מניות המסחר מהבורסה וחזרה להיות חברה פרטית אך המשיכה במסחר באיגרות החוב שלה.

בשנת 2008, הקימה מפעל חדש לצמיגים בדרום הודו בהשקעה של 100 מיליון דולר. שבמקביל פיטרה כ-260 עובדים בישראל וסגרה חלק מפעילותה.

בשנת 2013, רכשה קרן ההשקעות הזרה Kohlberg Kravis Roberts את מניות השליטה בחברה לפי שווי של חצי מיליארד דולר.

בשנת 2016, נמכרה ליוקוהאמה ב-1.2 מיליארד דולר.

==פעילות החברה==
אליאנס מתמחה בפיתוח, ייצור ושיווק של צמיגים מתקדמים, המבוססים על פטנטים בתחומי הנדסה כימית וחוזק חומרים. לדוגמה: צמיגי Flotation, צמיגי יערנות, צמיגי OTR, צמיגים למגזר הביטחוני וכו'.

הפעילות הייצרנית של אליאנס מתחלקת בין הודו וישראל. בהודו מתבצע הייצור של הצמיגים הפשוטים, המיוצרים בסדרות ארוכות ובישראל מתבצע הפיתוח וכן הייצור של צמיגים מתקדמים מבוססי פטנטים ייחודיים. צמיגים אלו מיועדים לנישות ייחודיות ולפיכך מיוצרים בסדרות קצרות, דורשים בדיקות איכות קפדניות והם גם רווחיים יותר. שוקי החברה העיקריים הם באירופה ובארצות הברית.

== קישורים חיצוניים ==

* [https://atgtire.com/europe/brand/ אליאנס], באתר קונצרן יוקוהאמה
* [https://youtu.be/PzMstEVDUQA?t=485 תעשיית צמיגים בישראל], סרטי גבע, ארכיון שפילברג, 1958 <small><small>(התחלה 8:05)</small></small>
* [https://youtu.be/BNGaA1-fe5Q?t=74 צמיגי אליאנס מציגים דגם חדש], יומני כרמל, אפריל 1955 <small><small>(התחלה 1:14 עד 2:36)</small></small>
* [https://www.youtube.com/watch?v=woxX9lzORJU&t=157 צמיגי אליאנס, מפגן נסיעה על מסמרים], יומני כרמל, אוגוסט 1955 <small><small>(התחלה 2:37)</small></small>
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישראל: תעשייה
קטגוריה:חברות שנסחרו בבורסה לניירות ערך בתל אביב
קטגוריה:חברות שנסחרו בבורסה לניירות ערך בניו יורק
קטגוריה:חדרה: חברות
קטגוריה:יצרני צמיגים
קטגוריה:כור תעשיות
קטגוריה:חברות ישראליות שעשו אקזיט